Ka siin on tegemist salveiga, seekord metssalveiga. Hosta nimi on 'August Moon'. Erepunased  õied kuuluvad Haage tulinelgile 'Molten Lava'. Ja see kollasekirju lill on… mmm… ei tulegi hetkel eestikeelne nimi meelde, aga see on kolme aasta eest külvatud ülheaastane täidisõieline gaillardia pulchella - täidisõielisus on lännu, aga ta on teinud mulle sellise toreda lihtõielise püsikupuhma. Üks selline "üheaastane lill" on mulle veel taolise üllatuse valmistanud: kunagi ammu ostetud Suvipiha roosa muskus-kassinaeris, mille kohta kiri pakil väitis, et on üheaastane ja 80 cm kõrge. Aga tegelikult on juba neli aastat järjest 1.50 kõrgune uhke püsik. Veel ta ei õitse, aga kui ta ükskord alustab, siis ei jäta ma teid sellest vaatepildist ilma.